ระเบียบคณะกรรมการอัยการว่าด้วยการเข้าชื่อการลงมติ และการถอดถอนประธาน ก.อ. หรือกรรมการอัยการผู้ทรงคุณวุฒิพ.ศ. ๒๕๖๑ โดยที่กฎหมายว่าด้วยระเบียบข้าราชการฝ่ายอัยการมีเจตนารมณ์ให้มีการถอดถอนผู้ใดที่มีพฤติการณ์ไม่เหมาะสมในการปฏิบัติหน้าที่ประธานก.อ. หรือกรรมการอัยการผู้ทรงคุณวุฒิที่ส่อไปในทางทุจริตต่อหน้าที่ ส่อว่าจงใจใช้อำนาจหน้าที่ขัดต่อบทบัญญัติแห่งกฎหมายระเบียบ ข้อบังคับ คุณธรรม และจริยธรรม หรือกระทำการใด ๆ อันมีลักษณะเป็นการหาเสียงเพื่อให้ข้าราชการอัยการลงคะแนนหรืองดเว้นลงคะแนนจึงสมควรให้มีระเบียบว่าด้วยการเข้าชื่อ การลงมติ และการถอดถอนประธาน ก.อ. หรือกรรมการอัยการผู้ทรงคุณวุฒิอาศัยอำนาจตามความในมาตรา ๒๕/๑ วรรคหก แห่งพระราชบัญญัติระเบียบข้าราชการฝ่ายอัยการ พ.ศ. ๒๕๕๓ ซึ่งแก้ไขเพิ่มเติมโดยพระราชบัญญัติระเบียบข้าราชการฝ่ายอัยการ(ฉบับที่ ๓)พ.ศ. ๒๕๖๑ คณะกรรมการอัยการ จึงออกระเบียบ ดังต่อไปนี้ข้อ ๑ ระเบียบนี้เรียกว่าระเบียบคณะกรรมการอัยการว่าด้วยการเข้าชื่อ การลงมติและการถอดถอนประธานก.อ. หรือกรรมการอัยการผู้ทรงคุณวุฒิ พ.ศ. ๒๕๖๑ข้อ ๒[๑] ระเบียบนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปข้อ ๓ ในระเบียบนี้กรรมการอัยการผู้ทรงคุณวุฒิ หมายความว่า กรรมการอัยการผู้ทรงคุณวุฒิตามมาตรา๑๘ (๔) และ (๕) แห่งพระราชบัญญัติระเบียบข้าราชการฝ่ายอัยการ พ.ศ. ๒๕๕๓ ซึ่งแก้ไขเพิ่มเติมโดยพระราชบัญญัติระเบียบข้าราชการฝ่ายอัยการ(ฉบับที่ ๓) พ.ศ. ๒๕๖๑ผู้มีสิทธิลงคะแนนถอดถอน หมายความว่า ข้าราชการอัยการทั้งหมดเว้นแต่ผู้ดำรงตำแหน่งอัยการผู้ช่วยบัตรลงคะแนนหมายความว่า บัตรลงคะแนนถอดถอนประธาน ก.อ. หรือกรรมการอัยการผู้ทรงคุณวุฒิคณะกรรมการดำเนินการลงมติหมายความว่า คณะกรรมการดำเนินการลงมติเพื่อถอดถอนประธาน ก.อ. หรือกรรมการอัยการผู้ทรงคุณวุฒิสกอ.หมายความว่า สำนักงานคณะกรรมการอัยการข้อ ๔ เมื่อปรากฏว่าประธานก.อ. หรือกรรมการอัยการผู้ทรงคุณวุฒิ ผู้ใดมีพฤติการณ์ไม่เหมาะสมในการปฏิบัติหน้าที่ประธานก.อ. หรือกรรมการอัยการผู้ทรงคุณวุฒิ ส่อไปในทางทุจริตต่อหน้าที่ส่อว่าจงใจใช้อำนาจหน้าที่ขัดต่อบทบัญญัติแห่งกฎหมายระเบียบ ข้อบังคับ คุณธรรมและจริยธรรม หรือกระทำการใด ๆ อันมีลักษณะเป็นการหาเสียงเพื่อให้ข้าราชการอัยการลงคะแนนหรืองดเว้นลงคะแนน ข้าราชการอัยการไม่น้อยกว่าหนึ่งในห้าของจำนวนข้าราชการอัยการทั้งหมดเท่าที่มีอยู่ในขณะนั้นเว้นแต่ผู้ดำรงตำแหน่งอัยการผู้ช่วย เข้าชื่อขอให้ถอดถอนประธาน ก.อ. หรือกรรมการอัยการผู้ทรงคุณวุฒิผู้นั้นต่ออัยการสูงสุดเพื่อจัดให้มีการลงมติถอดถอนออกจากตำแหน่งได้ข้อ ๕ คำร้องขอให้มีการลงมติถอดถอนประธานก.อ. หรือกรรมการอัยการผู้ทรงคุณวุฒิตามข้อ ๔ ต้องมีรายละเอียด ดังนี้(๑) รายชื่อ ตำแหน่ง หน่วยงานภายในที่รับราชการและลายมือชื่อของผู้เข้าชื่อทุกคน พร้อมสำเนาบัตรประจำตัวเจ้าหน้าที่ของรัฐที่รับรองความถูกต้อง(๒) รายละเอียดของข้อเท็จจริงและพฤติการณ์ตามข้อ๔ ที่แสดงให้เห็นว่าประธาน ก.อ. หรือกรรมการอัยการผู้ทรงคุณวุฒิที่ประสงค์จะให้ลงมติถอดถอนนั้นไม่สมควรดำรงตำแหน่งต่อไป(๓) รายชื่อผู้แทนของผู้เข้าชื่อขอให้ถอดถอนตามข้อ ๔ จำนวน๓ คน ที่จะมีอำนาจดำเนินกิจการที่เกี่ยวกับการจัดให้มีการเข้าชื่อและลงมติเพื่อถอดถอนประธานก.อ. หรือกรรมการอัยการผู้ทรงคุณวุฒิข้อ ๖ เมื่ออัยการสูงสุดได้รับคำร้องตามข้อ ๕ แล้วให้ สกอ. ตรวจสอบความครบถ้วนของเอกสารดังกล่าวถ้าเห็นว่าครบถ้วนแล้วให้อัยการสูงสุดจัดให้มีการปิดประกาศคำร้องและรายชื่อผู้เข้าชื่อดังกล่าวไว้ณ ที่ทำการของสำนักงานอัยการทั่วประเทศ และลงในเว็บไซต์ของสำนักงานอัยการสูงสุดในกรณีที่ผู้ใดมีชื่อเป็นผู้เข้าชื่อดังกล่าวตามประกาศในวรรคหนึ่งโดยมิได้ร่วมเข้าชื่อด้วยหรือประสงค์จะถอนการเข้าชื่อในภายหลัง ให้ผู้นั้นมีสิทธิยื่นคำร้องคัดค้านหรือขอถอนการเข้าชื่อต่ออัยการสูงสุดหรือบุคคลที่อัยการสูงสุดแต่งตั้ง เพื่อให้ขีดฆ่าชื่อตนเองออกจากบัญชีรายชื่อผู้เข้าชื่อดังกล่าวได้ภายในยี่สิบวันนับแต่วันประกาศตามวรรคหนึ่งเมื่อพ้นกำหนดระยะเวลาคัดค้านตามวรรคสองแล้ว ให้ถือว่ารายชื่อของผู้เข้าชื่อที่ไม่มีการคัดค้านเป็นรายชื่อที่ถูกต้อง และถ้ามีจำนวนไม่ครบตามข้อ ๔ให้อัยการสูงสุดแจ้งให้ผู้แทนของผู้เข้าชื่อตามข้อ ๕ (๓) ทราบ ถ้ามิได้ดำเนินการจัดให้มีการเข้าชื่อเพิ่มเติมให้ครบตามข้อ๔ ภายในสามสิบวันนับแต่วันที่ได้รับแจ้งดังกล่าว ให้อัยการสูงสุดจำหน่ายเรื่องเมื่อมีการเข้าชื่อโดยถูกต้องตามวรรคสองและวรรคสาม และครบตามจำนวนในข้อ๔ แล้ว ให้ถือว่าการเข้าชื่อนั้นมีผลสมบูรณ์ แม้ในภายหลังจะมีผู้เข้าชื่อบางคนขอถอนการเข้าชื่อจนทำให้จำนวนผู้เข้าชื่อที่เหลืออยู่ไม่ครบหนึ่งในห้าของจำนวนข้าราชการอัยการทั้งหมดเท่าที่มีอยู่ในขณะนั้นเว้นแต่ผู้ดำรงตำแหน่งอัยการผู้ช่วยข้อ ๗ เมื่อคำร้องครบถ้วนและพ้นกำหนดเวลาคัดค้านตามข้อ๖ แล้ว ไม่มีการคัดค้านถือว่ามีการเข้าชื่อครบถ้วนตามมาตรา ๒๕/๑แห่งพระราชบัญญัติระเบียบข้าราชการฝ่ายอัยการ พ.ศ. ๒๕๕๓ ซึ่งแก้ไขเพิ่มเติมโดยพระราชบัญญัติระเบียบข้าราชการฝ่ายอัยการ (ฉบับที่๓) พ.ศ. ๒๕๖๑ แล้ว ให้อัยการสูงสุดดำเนินการจัดส่งคำร้องไปให้ประธานก.อ. หรือกรรมการอัยการผู้ทรงคุณวุฒิ ที่ถูกร้องขอให้ถอดถอนภายในเจ็ดวัน เพื่อให้ประธานก.อ. หรือกรรมการอัยการผู้ทรงคุณวุฒิ ผู้นั้นมีโอกาสจัดทำคำชี้แจงข้อเท็จจริงเพื่อแก้ข้อกล่าวหาตามคำร้องยื่นต่ออัยการสูงสุดภายในเจ็ดวันนับแต่วันที่ได้รับแจ้งคำร้องจากอัยการสูงสุดเมื่ออัยการสูงสุดได้รับคำชี้แจงข้อเท็จจริงเพื่อแก้ข้อกล่าวหาของประธานก.อ. หรือกรรมการอัยการผู้ทรงคุณวุฒิ ตามวรรคหนึ่งแล้ว หรือเมื่อครบกำหนดเจ็ดวันนับแต่วันที่ได้แจ้งคำร้องให้ทราบตามวรรคหนึ่งให้อัยการสูงสุดจัดให้มีการปิดประกาศคำชี้แจงข้อเท็จจริงเพื่อแก้ข้อกล่าวหาของประธานก.อ. หรือกรรมการอัยการผู้ทรงคุณวุฒินั้น หรือประกาศว่าไม่มีการยื่นคำชี้แจงข้อเท็จจริงเพื่อแก้ข้อกล่าวหาภายในระยะเวลาที่กำหนดแล้วแต่กรณี ณ ที่ทำการของสำนักงานอัยการสูงสุดทั่วประเทศและลงในเว็บไซต์ของสำนักงานอัยการสูงสุดแล้วดำเนินการโดยเร็วเพื่อจัดให้มีการลงมติเพื่อถอดถอนภายในสามสิบวันนับแต่วันที่อัยการสูงสุดประกาศให้มีการลงคะแนนถอดถอนข้อ ๘ ให้ สกอ.จัดส่งรายชื่อประธาน ก.อ. หรือกรรมการอัยการผู้ทรงคุณวุฒิ ที่ถูกร้องขอให้ถอดถอนตามข้อ ๗ ไปยังผู้มีสิทธิลงคะแนนถอดถอนพร้อมด้วยบัตรลงคะแนน และกำหนดวันที่จะต้องส่งบัตรลงคะแนนให้ถึงสกอ. รวมตลอดถึงกำหนดวัน เวลา และสถานที่ที่จะทำการตรวจนับคะแนนการถอดถอนประธานก.อ. หรือกรรมการอัยการผู้ทรงคุณวุฒิไว้ด้วยก่อนกำหนดวันสุดท้ายที่จะต้องส่งบัตรลงคะแนนให้ถึงสกอ. เจ็ดวัน ถ้าผู้มีสิทธิลงคะแนนถอดถอนประธาน ก.อ. หรือกรรมการอัยการผู้ทรงคุณวุฒิผู้ใดยังไม่ได้รับบัตรลงคะแนนให้ผู้นั้นแจ้งสกอ. ทราบ เพื่อดำเนินการให้ตนมีโอกาสใช้สิทธิลงคะแนนถอดถอนภายในกำหนดวันที่จะต้องส่งบัตรลงคะแนนให้ถึงสกอ.ข้อ ๙ ให้อัยการสูงสุดแต่งตั้งข้าราชการอัยการไม่น้อยกว่าสามคนเป็นคณะกรรมการควบคุมการส่งบัตรลงคะแนน เพื่อดำเนินการตรวจสอบบัตรลงคะแนนดังกล่าวให้ถูกต้องก่อนที่จะจัดส่งไปยังผู้มีสิทธิลงคะแนนถอดถอนบัตรลงคะแนนให้เป็นไปตามแบบท้ายระเบียบนี้และบัตรทุกบัตรต้องมีลายมือชื่อของกรรมการควบคุมการส่งบัตรจำนวนสามคนกำกับเป็นหลักฐานการส่งบัตรลงคะแนนให้ส่งทางไปรษณีย์ลงทะเบียนไปยังผู้มีสิทธิลงคะแนนถอดถอนก่อนถึงกำหนดวันสุดท้ายที่จะส่งบัตรลงคะแนนดังกล่าวไม่น้อยกว่าสิบห้าวันข้อ ๑๐ ในการลงคะแนนถอดถอนประธานก.อ. หรือกรรมการอัยการผู้ทรงคุณวุฒิให้ผู้มีสิทธิลงคะแนนถอดถอนออกเสียงลงคะแนนโดยวิธีลับโดยให้กรอกรายชื่อผู้ซึ่งตนลงคะแนนถอดถอนและทำเครื่องหมายลงคะแนนด้วยลายมือของตนเองลงในบัตรลงคะแนนด้วยตัวบรรจงทั้งนี้ ห้ามลงลายมือชื่อและตำแหน่งของตนแล้วใส่ซองปิดผนึกส่งไปยัง สกอ. ถ้าจะส่งทางไปรษณีย์ให้ส่งโดยลงทะเบียนให้ถึง สกอ.ภายในวันที่กำหนดตามข้อ ๘ วรรคหนึ่งข้อ ๑๑ ให้อัยการสูงสุดแต่งตั้งข้าราชการอัยการไม่น้อยกว่าสามคนเป็นคณะกรรมการรับบัตรลงคะแนน เพื่อดำเนินการตรวจรับ รวบรวม และเก็บรักษาบัตรลงคะแนนที่ส่งมายังสกอ. เพื่อส่งมอบให้คณะกรรมการดำเนินการลงมติ ในวันตรวจนับคะแนนข้อ ๑๒ ให้มีคณะกรรมการดำเนินการลงมติเพื่อถอดถอนประธานก.อ. หรือกรรมการอัยการผู้ทรงคุณวุฒิคณะหนึ่ง มีจำนวนไม่เกินเจ็ดคนประกอบด้วยรองอัยการสูงสุดและผู้ตรวจการอัยการตามลำดับอาวุโสซึ่งมิได้เป็นกรรมการอัยการ เป็นกรรมการ โดยให้ผู้มีลำดับอาวุโสสูงสุดเป็นประธานและให้อธิบดีอัยการ สกอ. เป็นเลขานุการข้อ ๑๓ คณะกรรมการดำเนินการลงมติมีอำนาจหน้าที่ดังต่อไปนี้(๑) รักษาความสงบเรียบร้อยในสถานที่ตรวจนับคะแนน(๒) ตรวจสอบบัตรลงคะแนน และการอื่นใดอันเกี่ยวกับการถอดถอนประธานก.อ. หรือกรรมการอัยการผู้ทรงคุณวุฒิ เพื่อให้การนับคะแนนถอดถอนประธาน ก.อ. หรือกรรมการอัยการผู้ทรงคุณวุฒิเป็นไปด้วยความเรียบร้อย บริสุทธิ์และยุติธรรม(๓) ดำเนินการเกี่ยวกับการลงคะแนนถอดถอนประธาน ก.อ. หรือกรรมการอัยการผู้ทรงคุณวุฒิตรวจนับคะแนนและประกาศผลการตรวจนับคะแนนข้อ ๑๔ ในการตรวจนับคะแนนให้คณะกรรมการดำเนินการลงมติดำเนินการ ดังต่อไปนี้(๑) เปิดซองบัตรลงคะแนนและวินิจฉัยว่าบัตรลงคะแนนนั้นเป็นบัตรดีหรือบัตรเสียแล้วดำเนินการนับคะแนนสำหรับบัตรดี(๒) กรณีบัตรเสีย ให้สลักหลังว่าเสีย แล้วให้คณะกรรมการดำเนินการลงมติไม่น้อยกว่าสามคนลงลายมือชื่อกำกับไว้(๓) เมื่อการตรวจนับคะแนนสิ้นสุดลงแล้ว ให้เก็บบัตรลงคะแนนโดยแยกบรรจุซองบัตรดีและบัตรเสียแล้วปิดผนึกซองพร้อมลงลายมือชื่อคณะกรรมการดำเนินการลงมติไม่น้อยกว่าสามคนกำกับไว้ที่ผนึกซองและเก็บบัตรลงคะแนนทั้งหมดไว้ในหีบโดยปิดหีบใส่กุญแจไว้ เพื่อส่งมอบให้คณะกรรมการรับบัตรลงคะแนนถอดถอนประธานก.อ. หรือกรรมการอัยการผู้ทรงคุณวุฒิ ดำเนินการต่อไปตามข้อ ๑๙การดำเนินการตามวรรคหนึ่งให้กระทำในวัน เวลา และสถานที่ที่กำหนดในข้อ ๘ วรรคหนึ่ง โดยเปิดเผยให้ผู้มีส่วนได้เสียเข้าร่วมสังเกตการณ์ได้และให้แล้วเสร็จในคราวเดียวกันข้อ ๑๕ เพื่อประโยชน์ในการตรวจนับคะแนนคณะกรรมการดำเนินการลงมติ อาจแต่งตั้งคณะอนุกรรมการตรวจนับคะแนนคณะหนึ่ง ประกอบด้วยกรรมการดำเนินการลงมติเพื่อถอดถอนประธานก.อ. หรือกรรมการอัยการผู้ทรงคุณวุฒิคนหนึ่ง เป็นประธาน และข้าราชการอัยการซึ่งต้องไม่เป็นบุคคลเดียวกับกรรมการตามข้อ ๙ วรรคหนึ่งและข้อ ๑๑ ไม่น้อยกว่าสี่คนเป็นอนุกรรมการในกรณีที่ประธานอนุกรรมการตามวรรคหนึ่งไม่อยู่หรือไม่อาจปฏิบัติหน้าที่ได้ให้คณะอนุกรรมการตรวจนับคะแนนเลือกอนุกรรมการคนหนึ่งทำหน้าที่เป็นประธานในการปฏิบัติหน้าที่ต้องมีอนุกรรมการอยู่พร้อมกันไม่น้อยกว่าสามคนข้อ ๑๖ บัตรลงคะแนนต่อไปนี้ ให้ถือเป็นบัตรเสียและไม่ให้นับคะแนน(๑) บัตรที่มิใช่บัตรที่ สกอ. ส่งไป หรือไม่มีลายมือชื่อของกรรมการควบคุมการส่งบัตรลงคะแนนจำนวนสามคนกำกับเป็นหลักฐาน(๒) บัตรที่มิได้ทำเครื่องหมายลงคะแนน หรือทำเครื่องหมายหรือสัญลักษณ์อื่นนอกจากที่กำหนดในบัตรลงคะแนน(๓) บัตรที่ผู้ลงคะแนนมิได้กรอกรายชื่อผู้ซึ่งตนลงคะแนนถอดถอนและทำเครื่องหมายให้ถอดถอนหรือไม่ให้ถอดถอนด้วยลายมือของตนเอง(๔) บัตรที่กรอกรายชื่อผู้ซึ่งตนลงคะแนนถอดถอนและทำเครื่องหมายให้ถอดถอนหรือไม่ให้ถอดถอนเลอะเลือนหรือไม่ชัดเจนจนไม่สามารถทราบเจตนาอันแท้จริงของผู้ลงคะแนน(๕) บัตรที่ส่งถึง สกอ. พ้นกำหนดวันที่ สกอ. กำหนดตามข้อ๘ วรรคหนึ่งข้อ ๑๗ มติที่ให้ถอดถอนประธานก.อ. หรือกรรมการอัยการผู้ทรงคุณวุฒิผู้ใดออกจากตำแหน่งให้ถือเอาคะแนนเสียงไม่น้อยกว่ากึ่งหนึ่งของจำนวนผู้มีสิทธิลงคะแนนถอดถอนเท่าที่มีอยู่ในขณะนั้นในวันที่นับคะแนนเสร็จสิ้นและให้ผู้นั้นพ้นจากตำแหน่งนับแต่วันที่มีมติให้ถอดถอนมติตามวรรคหนึ่งให้เป็นที่สุด และจะมีการขอให้ถอดถอนผู้นั้นโดยเหตุเดียวกันอีกไม่ได้ข้อ ๑๘ เมื่อคณะกรรมการดำเนินการลงมติทราบผลการลงมติเพื่อถอดถอนประธาน ก.อ. หรือกรรมการอัยการผู้ทรงคุณวุฒิแล้ว ให้ประธานกรรมการดำเนินการลงมติประกาศผลการลงมติโดยเปิดเผย ณ สถานที่ที่ทำการตรวจนับคะแนนแล้วปิดประกาศไว้ ณ สถานที่นั้นด้วย และรีบรายงานผลการลงมติพร้อมทั้งส่งประกาศผลการลงมติไปยังอัยการสูงสุดภายในวันนั้นหรือวันถัดจากวันทราบผลนั้นเป็นอย่างช้าเมื่ออัยการสูงสุดได้รับรายงานผลการลงมติตามวรรคหนึ่งแล้วให้ดำเนินการประกาศผลการลงมติเพื่อถอดถอนประธาน ก.อ. หรือกรรมการอัยการผู้ทรงคุณวุฒิและรายงานผลการลงมติดังกล่าวต่อคณะกรรมการอัยการเพื่อทราบต่อไปข้อ ๑๙ ให้คณะกรรมการตามข้อ ๑๑ ดำเนินการเก็บรักษาบัตรลงคะแนนไว้ไม่น้อยกว่าหนึ่งปีนับแต่วันที่อัยการสูงสุดประกาศผลการลงมติเพื่อถอดถอนประธานก.อ. หรือกรรมการอัยการผู้ทรงคุณวุฒิข้อ ๒๐ ให้อัยการสูงสุดแต่งตั้งข้าราชการอัยการไม่น้อยกว่าสามคนเป็นคณะกรรมการทำลายบัตรลงคะแนนเพื่อดำเนินการทำลายบัตรลงคะแนนเมื่อพ้นกำหนดระยะเวลาการเก็บรักษาบัตรตามข้อ ๑๙ข้อ ๒๑ คณะกรรมการอัยการมีอำนาจตีความและวินิจฉัยปัญหาเกี่ยวกับการปฏิบัติตามระเบียบนี้ข้อ ๒๒ ให้อัยการสูงสุดรักษาการตามระเบียบนี้ให้อัยการสูงสุดมีอำนาจแต่งตั้งคณะทำงานเพื่อช่วยดำเนินการตามระเบียบนี้ได้บรรดาระเบียบ ข้อกำหนด ประกาศ และคำสั่งอื่นใดซึ่งขัดหรือแย้งกับระเบียบนี้ให้ใช้ระเบียบนี้แทนประกาศ ณ วันที่ ๒๗ ธันวาคม พ.ศ. ๒๕๖๑เข็มชัยชุติวงศ์อัยการสูงสุดปฏิบัติหน้าที่ประธานคณะกรรมการอัยการ[เอกสารแนบท้าย]๑. บัตรลงคะแนนถอดถอนประธาน ก.อ.๒. บัตรลงคะแนนถอดถอนกรรมการอัยการผู้ทรงคุณวุฒิ(ดูข้อมูลจากภาพกฎหมาย)พิไลภรณ์/ผู้จัดทำ๒๙พฤษภาคม ๒๕๖๒[๑]ราชกิจจานุเบกษา เล่ม ๑๓๖/ตอนที่ ๓ ก/หน้า ๑๐/๔ มกราคม ๒๕๖๒